Cuneiform Tablet CCT 4 35a (BM 113382)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma dan-a-šur-ma 5 ANŠE.ḪI.A ṣa-lá-me dam-qú-tim ša a-na bi₄-il₅-tim da-nu-ni ú ú-nu-sú-nu iš-tí ku-ṣí-a šé-ri-a-ma lu URUDU 10 ma-na lu kà-šu-uḫ-ta-il₅ ša e-pu-šu i-na pá-ni-a lá-bu-kam-ma a-dí a-ma-kam wa-áš-ba-tí-ni lá-ak-šu-da-kà a-bi a-ta ANŠE.ḪI.A da-mì-iq-ma šé-ri-am ša-du-ú da-nu šu-ma 2 ANŠE.ḪI.A a-šur-e-mu-qí ù en-um-a-šur e-ri-šu-kà ší-im-šu-nu ki-ma ú-bu-lu-ni gu₅-mu-ur-ma ANŠE.ḪI.A wa-šé-er-šu-nu-ma URUDU a-na-ku a-ša-qal